**Лясныя пажары ў Турцыі ў 2021 годзе** — маштабныя лясныя пажары, якія адбыліся на тэрыторыі поўдня Турцыі з ліпеня па жнівень 2021 года. Узгаранні пачаліся 28 ліпеня і былі сканцэнтраваны ў 30 правінцыях. Па даных на 1 жніўня, мелася 864 пацярпелых ад пажару, агульная колькасць ахвяр пажараў да 2 жніўня складала 10 чалавек. У тушэнні задзейнічалі каля 30 верталётаў і больш за 1800 ратавальнікаў.

Храналогія
----------

Пажары пачаліся 28 ліпеня ў маланаселеным раёне ў 75 км на ўсход ад Анталлі. Да 29 ліпеня пажар дабраўся да пасёлка Караоз на поўнач ад горада. Да гэтага часу ахвярамі пажараў сталі 3 чалавекі, тысячы людзей былі эвакуяваны. Агонь распаўсюдзіўся на сем рэгіёнаў краіны. Пазней лясныя пажары ахапілі паўднёвую частку турэцкага Міжземнамор’я. Прэзідэнт Турцыі Рэджэп Таіп Эрдаган абляцеў мясцовасць на самалёце, каб асабіста ўбачыць маштабы разбурэнняў і ацаніць намаганні па тушэнні пажараў.

31 ліпеня Эрдаган абвясціў пацярпелыя ад лясных пажараў рэгіёны краіны ў правінцыях Адана, Анталья, Мугла, Мерсін і Асманьі зонай бедства.

Да 31 ліпеня былі ўзяты пад кантроль 88 лясных пажараў. Працягвалася тушэнне дзесяці пажараў у правінцыях Адана, Анталья, Мугла, Мерсін, Асманаў. Да 1 жніўня былі ўзятыя пад кантроль 107 лясных пажараў. Працягваліся пяць пажараў у правінцыях Анталья (раёны Манаўгат, Гюндогмуш) і Мугла (Мармарыс, Кейджэгіз, Міляс). Агульная колькасць ахвяр пажараў узрасла 8 чалавек, мелася 864 пацярпелых.

Прычына
-------

Прэзідэнт Турцыі Рэджэп Таіп Эрдаган падчас выступу ў крызісным цэнтры ў Анталлі заявіў, што ўладамі разглядаецца версія падпалу. Да гэтага паліцыя затрымала падазраваных у падпалах лясоў у горадзе Манаўгат. Паводле звестак праваахоўных органаў, адзін з меркаваных вінаватых быў заўважаны мясцовымі жыхарамі падчас распальвання агню. Эрдаган таксама адзначыў, што да расследавання была прыцягнута разведка.

Лясныя пажары ў Турцыі — штогадовая з’ява, а 2021-ы асабліва спрыяльны для з’яўлення новых ачагоў узгарання. Так, май гэтага года стаў самым гарачым маем у Турцыі за апошнія 50 гадоў. Акрамя таго, адзначалася засуха.

Між тым улады, разам з карыстальнікамі сацыяльных сетак, выказалі заклапочанасць аб тым, што пажары, верагодна, справа рук тэрарыстаў. Падазравалася забароненая ў Турцыі арганізацыя Рабочая партыя Курдыстана (РПК) і афіляваная з ёй арганізацыя «Ініцыятыва дзяцей агню». Абедзве арганізацыі маюць на сваім рахунку падпалы на тэрыторыі Турцыі. У 2019 годзе прыхільнікі РПК ужо бралі адказнасць за 27 падпалаў у перыяд з 11 ліпеня да 24 жніўня ў заходніх, паўночна-заходніх і паўднёвых правінцыях Турцыі. Таксама яны абвясцілі аб «вогненнай помсты» ўладам. Адзін з высокапастаўленых членаў РПК Шэмдзін Сакык папярэдзіў, пра тое, што арганізацыя можа звярнуцца да падпалаў. Кіраўнік партыў Мурат Карайылан «павітаў» пажары. «Ініцыятыва дзяцей агню» 1 жніўня ўзяла адказнасць за падпалы. У заяве арганізацыі сказана, што на падпалы яны пайшлі *«паколькі турэцкі рэжым не разумее ніякай іншай мовы, пара яго паставіць на калені агнём»*.

У сеціве з’явілася відэа з беспілотніка, на якім невядомыя падыходзяць да дрэў, вырабляюць нейкія маніпуляцыі, пасля гэтага пачынаецца пажар.

Замежная дапамога
-----------------

* Сцяг Азербайджана 30 ліпеня прэзідэнт Азербайджана Ільхам Аліеў даручыў накіраваць у бліжэйшы час у Турцыю 500 чалавек асабістага складу МНС, верталёты, а таксама іншую неабходную тэхніку і матэрыялы. У гэты ж дзень 100 супрацоўнікаў Дзяржаўнай службы пажарнай аховы МНС Азербайджана адбылі спецыяльным рэйсам Азербайджанскай авіякампаніі AZAL у горад Даламан для ўдзелу ў тушэнні лясных пажараў.
* Сцяг Беларусі У зону бедства накіраваны два верталёты Мі-8 МНС РБ. Да 2 жніўня яны здзейснілі 24 палёты, налёт склаў больш за 38 гадзін. За гэты час было выканана 346 сліваў вады, дастаўлена 18 турэцкіх ратавальнікаў да месцаў ліквідацыя пажараў.
* Сцяг Расіі Расія адправіла ў Турцыю адзін самалёт для дапамогі ў тушэнні лясных пажараў, што было прадыктавана клопатам аб расійскіх турыстах, якія знаходзіліся на адпачынку на турэцкіх курортах.
* Сцяг Украіны 30 ліпеня Украіна накіравала для тушэння ачагоў лясных пажараў у Турцыі на дапамогу два самалёты авіяцыі Дзяржаўнай службы па надзвычайных сітуацыях.
* Сцяг Ірана Іран таксама падаў дапамогу ў тушэнні пажараў.
* Сцяг ЕС 2 жніўня Еўрасаюз паведаміў, што накіруе ў Турцыю два спецсамалёты для тушэння лясных пажараў. Адзін самалёт перабазаваны з Іспаніі, другі — з Харватыі.

Зноскі
------

1. 1 2 3 4  Пожары в Турции: 8 погибших и 864 пострадавших
2. 1 2 3  ЕС направляет в Турцию два самолета для тушения лесных пожаров
3. ↑  Фото: в Турции бушуют лесные пожары, часть туристов эвакуировали
4. 1 2  В Госдуме ответили критикам решения о помощи Турции в тушении лесных пожаров
5. ↑  В Турции потушили более ста лесных пожаров
6. ↑  Названа возможная причина лесных пожаров в Турции
7. ↑  Май стал самым жарким за последние 50 лет (руск.). *RestProperty*. Праверана 2 жніўня 2021.
8. ↑  Forest fires break out as Turkey experiences hottest days - Turkey News (англ.). *Hürriyet Daily News*. Праверана 2 жніўня 2021.
9. ↑  В Турции назвали виновников жутких пожаров на курортах (руск.). *www.mk.ru*. Праверана 2 жніўня 2021.
10. ↑  СМИ: связанная с РПК организация взяла на себя ответственность за поджоги лесов в Турции **(нявызн.)**. *ТАСС* (1 жніўня 2021). Праверана 2 жніўня 2021.
11. ↑  *Tahseen pti*. The fire in Turkey was not a natural disaster, but a deliberate plan by terrorists (англ.). *twitter.com* (31 ліпеня 2021).
12. ↑  Турецкий беспилотник заснял поджигателей лесов на юге страны **(нявызн.)**. *sev.tv*. Праверана 2 жніўня 2021.
13. ↑  Президент Алиев направил помощь для тушения пожаров в Турции
14. ↑  Азербайджан отправил 100 спасателей на помощь Турции
15. ↑  Пожары в Турции: как МЧС Беларуси помогает тушить огонь — видео
16. ↑  Украинская авиация начала тушить лесные пожары в Турции